Адна з мэт праекта — вывад на арбіту другога беларускага спадарожніка. Як і першы апарат, запушчаны ў космас у 2012 годзе, ён стане часткай расійска-беларускай касмічнай групоўкі і агульнай сістэмы дыстанцыйнага зандавання Зямлі. Добрай дапамогай у стварэнні гэтага лятальнага апарата сталі напрацоўкі навуковых устаноў Нацыянальнай акадэміі навук па праграмах Саюзнай дзяржавы. Адна іх іх — “Стандартызацыя-СД”, мэтай якой была распрацоўка адзіных патрабаванняў і правілаў да працэсаў і нарматыўна-тэхнічнай дакументацыі пры стварэнні касмічнай тэхнікі. Праграма цалкам завершана ў снежні мінулага года. Распрацавана шэсцьдзясят дзевяць стандартаў: дваццаць дзевяць — беларускім бокам, сорак — расійскім.